Source: https://www.zakonypreludi.sk/zz/1969-57
Timestamp: 2020-02-19 16:13:50+00:00
Document Index: 1578273

Matched Legal Cases: ['§ 2', '§ 3', '§ 4', '§ 5', 'súd ', 'čl. 145', '§ 2', 'čl. 145']

57/1969 Zb. Ústavný zákon, ktorým sa menia niektoré ustanovenia ústavy a ústavného zákona č. 81/1968 Zb. | Aktuálne znenie
57/1969 Zb.
Ústavný zákon č. 57/1969 Zb.Ústavný zákon, ktorým sa menia niektoré ustanovenia ústavy a ústavného zákona č. 81/1968 Zb.
Čiastka 22/1969
Platnosť od 18.06.1969
Účinnosť od 01.07.1969
Druhá časť (§ 2)
Tretia časť (§ 3)
Štvrtá časť (§ 4 - § 5)
Aktuálne znenie 01.07.1969
z 5. júna 1969,
ktorým sa menia niektoré ustanovenia ústavy a ústavného zákona č. 81/1968 Zb.
Ústava v znení neskorších ústavných zákonov sa mení takto:
1. Článok 86 ods. 1 znie:
„(1) Národné výbory sú orgánmi štátnej moci a správy v obvodoch, ktoré určia zákony národných rád.“
2. Článok 91 znie:
„Stupne a druhy národných výborov, ako aj ich postavenie, pôsobnosť a organizáciu upravujú v medziach ústavných zákonov Československej socialistickej republiky zákony národných rád.“
Ústavný zákon č. 81/1968 Zb., ktorým sa prechodne upravujú niektoré otázky volieb sudcov, sa mení takto:
1. Článok 1 ods. 1 znie:
„(1) Sudcov oprávnených zasadať v osobitných senátoch uskutočňujúcich prieskumové konanie podľa zákona o súdnej rehabilitácii volí pre Najvyšší súd a pre vyššie vojenské súdy Federálne zhromaždenie, pre krajské súdy v Českej socialistickej republike Česká národná rada a pre krajské súdy v Slovenskej socialistickej republike Slovenská národná rada.“
2. Článok 2 znie:
„Sudcov krajských súdov a sudcov okresných súdov zvolia, prípadne odvolávajú v Českej socialistickej republike Česká národná rada a v Slovenskej socialistickej republike Slovenská národná rada. Na voľby sudcov okresných súdov sa primerane použijú ustanovenia o voľbách sudcov krajských súdov.“
Predsedov a námestníkov okresných súdov a krajských súdov ustanovuje a odvoláva na návrh príslušného ministra spravodlivosti v Českej socialistickej republike Predsedníctvo Českej národnej rady, v Slovenskej socialistickej republike Predsedníctvo Slovenskej národnej rady.
Dokiaľ nebude vydaný ústavný zákon upravujúci organizáciu súdov a prokuratúry podľa čl. 145 ústavného zákona č. 143/1968 Zb. o československej federácii, môžu národné rady zákonom vykonávať nevyhnutné zmeny v sídlach a obvodoch súdov a štátnych notárstiev.
(1) Tento ústavný zákon nadobúda účinnosť 1. júlom 1969.
(2) Ustanovenia § 2 a 3 stratia účinnosť dňom, keď nadobudne účinnosť ústavný zákon o súdoch a prokuratúre podľa čl. 145 ústavného zákona č. 143/1968 Zb.